న్యూఢిల్లీ: సోషల్ మీడియాలో ఫోటోలు పోస్టు చేయడాన్ని నిషేధిస్తూ ఇటీవల సంచలన ఫత్వా వెలువరించిన ముస్లిం సంస్థ దారుల్ ఉలూమ్... తాజాగా  భారతీయ ముస్లింలకు మరో కొత్త ఫత్వా జారీ చేసింది. ముస్లిం పురుషులు, మహిళలు అల్లాని తప్ప మరే ఇతర దేవుళ్లను ఆరాధించరాదని స్పష్టం చేసింది. ‘‘అల్లాని తప్ప ఎవరైనా ఇతర దేవుళ్లను ఆరాధిస్తే.. వాళ్లు ముస్లింలుగా ఉండబోరు..’’ అని దారుల్ ఉలూమ్ దియోబంద్ పేర్కొంది. కొందరు ముస్లిం మహిళలు దీపావళి సందర్భంగా వారణాసిలో హారతి ఇచ్చిన నేపథ్యంలోనే... శనివారం సదరు ముస్లిం సంస్థ ఈ ఫత్వా జారీ చేయడం గమనార్హం. కాగా ముస్లిం మహిళలు కనుబొమ్మలను పీకడం, ట్రిమ్మింగ్ చేసుకోవడం, మంచి షేప్ వచ్చేలా తీర్చిదిద్దుకోవడం పైనా ఈ నెల మొదట్లో దారుల్ ఉలూమ్ ఫత్వా జారీ చేసినట్టు వార్తలు వచ్చాయి. ముస్లిం మహిళలు కనుబొమ్మలు పీకడం, జుట్టు కత్తిరించుకోవడం సహా మొత్తం పది అంశాలు ఇస్లాంకి విరుద్ధమంటూ దారుల్ ఇఫ్తా వివరణ ఇచ్చారు.
newdhilly: soshal medialo photolu postu cheyadaanni nishedhistuu iteevala sanchalana fatwa veluvarinchina muslim samstha darul ulum... taajaagaa  bhaarateeya muslimlaku maro kotta fatwa jaarii chesindi. muslim purushulu, mahilalu allani tappa mare itara devullanu aaraadhincharaadani spashtam chesindi. ‘‘allani tappa evaraina itara devullanu aaraadhisthe.. vaallu muslimlugaa undaboru..’’ ani darul ulum diyoband perkondi. kondaru muslim mahilalu deepaavali sandarbhamgaa vaaranaasilo haarati ichina nepathyamlone... sanivaaram sadaru muslim samstha ee fatwa jaarii cheyadam gamanarham. kaga muslim mahilalu kanubommalanu peekadam, trimming chesukovadam, manchi shape vachela teerchididdukovadam paina ee nela modatlo darul ulum fatwa jaarii chesinattu vaartalu vachayi. muslim mahilalu kanubommalu peekadam, juttu kattirinchukovadam sahaa mottam padi amsaalu islanki viruddhamantuu darul ifta vivarana icharu.